Hond na 3 dae geredDie hond wat gered is. Foto: ER24 Russel Meiring, woordvoerder van ER24, het gesê paramedici is ontbied toe die skool agtergekom het ŉ hond is onder die klaskamer in Edenpark vasgekeer. “Paramedici van ER24 en nog ŉ nooddiens het op die toneel aangekom en gesien die hond is diep onder een van die klaskamers vasgekeer. Die hond was vir minstens drie dae daar.” Volgens Meiring kon een van ER24 se paramedici daarin slaag om onder die klaskamer in te kruip en die hond te red. Paramedici het die hond op die toneel behandel voordat sy na ŉ veearts in Kiblerpark geneem is vir verdere behandeling. Foto: ER24